Na temelju članka 20. stavka 2. Zakona o predškolskom odgoju i obrazovanju („Narodne novine“, broj 10/97., 107/07. i 94/13.) i  članka 35. Statuta D.V. Bubamara, Kalinovac, Upravno vijeće  Dječjeg vrtića Bubamara Kalinovac na 10. sjednici održanoj 12. 04. 2016. godine  donijelo je  
P R A V I L N I K 
O UPISU DJECE U DJEČJI VRTIĆ BUBAMARA KALINOVAC

I. OPĆE ODREDBE 
Članak 1.
           U Dječji vrtić Bubamara Kalinovac ( u daljnjem tekstu: vrtić) upisuju se djeca s navršenom 1. godinom života  do 7. godine života, odnosno do polaska u osnovnu školu i to:                                                                                                                                         
              a) djeca koja imaju prijavljeno prebivalište ili boravište na području Općine Kalinovac i čiji   roditelji imaju prijavljeno prebivalište  ili boravište na području Općine Kalinovac, 
              b) djeca  onih roditelja koja nemaju prijavljeno prebivalište  ili boravište na području Općine Kalinovac  za  koju roditelj/staratelj plaća punu ekonomsku cijenu smještaja ili im troškove smještaja sufinancira jedinica lokalne i područne ( regionalne ) samouprave.  
Članak 2.
U Dječjem vrtiću ostvaruju se sljedeći programi za djecu predškolske dobi: 
              1. redoviti 10 –satni programi njege, odgoja, naobrazbe, zdravstvene zaštite, prehrane i socijalne skrbi djece predškolske dobi (u nastavku teksta: redoviti programi) usklađeni s radnim vremenom zaposlenih roditelja i potrebama djeteta. Redoviti program čine dvije mješovite vrtićke skupine i jedna mješovita jaslička skupina. 
             2. program predškole- djeca  u godini prije polaska u osnovnu školu  upisuju se u redoviti program vrtića ili u program predškole, tj. Male škole, a  djeca s teškoćama u razvoju dvije godine prije polaska u osnovnu školu .
Članak 3.
            Upis djece u programe Dječjeg vrtića provodi se prema Planu upisa što ga za svaku pedagošku godinu donosi Upravno vijeće Dječjeg vrtića do 30. 06. tekuće godine.  
            Prijave djece vrše se od 1. 4. do 30. 04., a dostava dokumentacije za utvrđivanje kriterija vrši se od 01. do 31. svibnja tekuće godine, za iduću pedagošku godine koja počinje 01. rujna. 

           Prilikom upisa na njih se primjenjuju slijedeći kriteriji čija važnost je složena prema redosljedu:
1. Djeca s područja Općine Kalinovac
2. Djeca s teškoćama u razvoju
3. Djeca oba zaposlena roditelja
4. Djeca samohranih roditelja
5. Djeca roditelja žrtava i invalida domovinskog rata, djeca čiji su roditelji sudionici domovinskog rata, kao i djeca civilnih invalida
6. Djeca iz  obitelji s troje i više djece
7. Djeca uzeta na uzdržavanje
8. Djeca u godini prije polaska u školu
9. Djeca roditelja koji primaju dječji doplatak 
10. Djeca izvan područja Općine Kalinovac (drugih općina)

                 Za dokazivanje navedenih kriterija roditelji su dužni dostaviti slijedeću dokumentaciju: 
1. Uvjerenje o prebivalištu djeteta na području Općine Kalinovac, izdano od Ministarstva unutarnjih poslova Republike Hrvatske, Policijske uprave koprivničko- križevačke, Policijske postaje Đurđevac, ne starije od 30 dana,
2. Dokumentacija kojom se dokazuje status djeteta s teškoćama u razvoju, sukladno odredbama članka 6.alineja 1. Državnog pedagoškog standarda predškolskog odgoja i naobrazbe („Narodne novine“, broj 63/08. i 90/10.),
3. Potvrda Hrvatskog zavoda za mirovinsko osiguranje o zaposlenju roditelja 
4. Preslika izvatka iz matice rođenih samohranog roditelja djeteta ili izjava samohranog roditelja ovjerena od javnog bilježnika.
5. Dokaz o statusu roditelja hrvatskog branitelja  ili stradalnika Domovinskog rata, ili da je dijete roditelja civilnog invalida,
6. Preslike rodnih listova ostale djece u obitelji,
7. Potvrda o uzdržavanju
8. Rodni list djeteta
9. Preslika važećeg rješenja o doplatku za djecu,  
10. Preslike osobnih iskaznica oba roditelja,
11. Za djecu koja imaju prijavljeno prebivalište izvan područja Općine Kalinovac – suglasnost/Odluka  nadležne općine/grada o sufinanciranju usluge.
12. Zamolba za upis, 
Način ostvarivanja prednosti pri upisu djece u Dječji vrtić utvrđuje osnivač svojim aktom.
 U slučaju popunjenosti kapaciteta, svi zainteresirani upisuju se na listu čekanja. 
U slučaju istog broja bodova, prednost pri upisu ima  dijete čija je prijava ranije zaprimljena.

Članak 4.
U skladu s planom upisa, u Dječjem  vrtiću se svake godine objavljuje oglas za upis djece radi ostvarivanja programa predškolskog odgoja. U oglasu za upis djece u Dječji vrtić utvrđuje se  vrijeme i uvjeti upisa što se objavljuje na mrežnim stranicama Dječjeg vrtića Bubamara Kalinovac i Općine Kalinovac, na oglasnim pločama  Dječjeg vrtića  te putem lokalne radio postaje.

Članak 5.
                  U slučaju nepopunjenosti kapaciteta vrtića, upisuju se sva djeca koju roditelji/skrbnici žele upisati: bilo iz Općine Kalinovac ili iz drugih općina.

Članak 6. 
Djeca koja nisu primljena u Dječji vrtić, ili djeca za koju su zahtjevi za upis podneseni nakon propisanog roka, mogu se upisivati u Dječji vrtić tijekom pedagoške godine ukoliko postoji slobodno mjesto.
Članak 7. 
Djeca upisana u Dječji vrtić (slijedom oglasa) započinju ostvarivati program od 1. rujna tekuće godine ili kako je to utvrđeno Ugovorom Dječjeg vrtića s roditeljem odnosno skrbnikom djeteta.  

Članak 8.
Roditelj odnosno skrbnik dužan je sklopiti ugovor o ostvarivanju programa s Dječjim vrtićem nakon oglašavanja rezultata upisa, a iznimno najkasnije do 1. rujna tekuće godine.  Kod potpisivanja ugovora važeća je  dostavljena dokumentacija  prema članku 3. ovog Pravilnika. Ukoliko dijete promjeni mjesto prebivališta roditelji su dužni  u roku 15 dana o tome obavijestiti vrtić. Prema potrebi Upravno vijeće vrtića zadržava pravo provjere prebivališta djeteta. 
Članak 9.
 Roditelj odnosno skrbnik djeteta – korisnik usluga suglasno upisuje dijete u vrtić/ jaslice sa sljedećom  dokumentacijom: 
·  Rodni list 
· Zamolbu
· Prijavnicu za upis djeteta
· Ugovor
· Prije početka ostvarivanja programa roditelj je dužan dostaviti potvrdu nadležnog liječnika o obavljenom sistematskom zdravstvenom  pregledu djeteta, te dodatnu zdravstvenu potvrdu za slučaj promjena zdravlja nastalih nakon sistematskog zdravstvenog pregleda.

Članak 10. 
               Ukoliko se dijete upiše u Vrtić tijekom mjeseca, usluga  za taj mjesec računa se na način da se cijena  dijeli s brojem radnih dana u mjesecu, a dobiveni iznos množi se sa brojem dana provedenih u Vrtiću za taj mjesec. Roditelj/ skrbnik dužan je uplatiti uslugu boravka djeteta do 15. u mjesecu za protekli mjesec.
Članak 11.
            Prilikom upisa roditelj/skrbnik se upoznaje s Odlukom o sudjelovanju roditelja/skrbnika u cijeni programa vrtića, sa ekonomskom cijenom vrtića za tekuću pedagošku godinu, sa visinom participacije vanjske općine koja sufinancira ili ne sufinancira boravak djeteta u Vrtiću prema Odluci općine.
Članak 12.
Novo upisano dijete dužno je polaziti vrtić/jaslice od dana naznačenog na prijavi za upis. Nakon primljene obavijesti o upisu djeteta u vrtić/jaslice, roditelj/skrbnik je dužan odazvati se u vrtić s potrebnom dokumentacijom radi sklapanja Ugovora o ostvarivanju programa njege, odgoja i obrazovanja, zdravstvene zaštite i prehrane djece u Dječjem vrtiću Bubamara Kalinovac.                    Na novo upisanu djecu primjenjuje se pravilo iz članka 8. ovog Pravilnika
Članak 13.

             Roditelj/ skrbnik suglasno ispisuje dijete iz vrtića/jaslica sa ispisnim listom,  kojeg   je dužan dostaviti  15 dana unaprijed,  prije ispisivanja djeteta.                                                                                                                                                                     
Roditelj/ skrbnik suglasno, može  ispisati dijete iz vrtića/ jaslica u tijeku tekuće pedagoške godine, ali tada nema pravo ponovnog upisa do početka slijedeće pedagoške godine.                                                
 Ukoliko se u tijeku pedagoške godine pojavi razlog da dijete ne polazi vrtić/ jaslice dulje od mjesec dana, roditelj/skrbnik je dužan u roku 15 dana od prvog dana izostanka pismeno obavijestiti vrtić o razlogu izostanka.
             Dijete iz stav.3. ovog  članka iz vrtića/jaslica može izostati  najdulje do 3 mjeseca. Iznimno, u slučaju dugotrajne bolesti, uz liječnićku potvrdu, dijete može izbivati i dulje od 3 mjeseca.
Ravnatelj svojom odlukom ispisuje dijete iz vrtića/jaslica  ukoliko roditelj/skrbnik ne obavijesti vrtić u propisanom roku o razlozima izostanaka.             
                                                                   
         Dijete  prestaje biti polaznik vrtića nakon što ispuni uvjete za polazak u osnovnu školu. Korisnik usluge dužan je vrtiću podmiriti troškove programa se do ispisivanja djeteta, a ukoliko ne postupi tako naplata se vrši sudskim putem.

         II. KRITERIJI, MJERILA ZA BODOVANJE I DOKUMENTACIJA KOJA DOKAZUJE STATUS ZA IZRADU LISTE REDA PRVENSTVA  
Članak 14.
Za izradu liste reda prvenstva, uređuju  se sljedeći kriteriji, mjerila bodovanja i dokumentacija koja dokazuje status:   
	RED. BROJ
	KRITERIJ
	MJERILA BODOVANJA
	DOKUMENTACIJA KOJA DOKAZUJE STATUS 


	1.
	Djeca s područja Općine Kalinovac

	9
	Uvjerenje o prebivalištu djeteta na području Općine Kalinovac, izdano od Ministarstva unutarnjih poslova Republike Hrvatske, Policijske uprave koprivničko- križevačke, Policijske postaje Đurđevac, ne starije od 30 dana,


	2.
	Djeca s teškoćama u razvoju

	8
	Dokumentacija kojom se dokazuje status djeteta s teškoćama u razvoju, sukladno odredbama članka 6.alineja 1. Državnog pedagoškog standarda predškolskog odgoja i naobrazbe („Narodne novine“, broj 63/08. i 90/10.),


	3.
	Djeca oba zaposlena roditelja

	7
	Potvrda Hrvatskog zavoda za mirovinsko osiguranje o zaposlenju roditelja 


	4.
	Djeca samohranih roditelja

	6
	Preslika izvatka iz matice rođenih   samohranog roditelja djeteta  ili izjava samohranog roditelja, ovjerena od javnog bilježnika


	

5.


	
 
Djeca roditelja žrtava i
invalida domovinskog
rata, djeca čiji su roditelji sudionici domovinskog rata, kao i djeca civilnih invalida

  Dokaz o statusu roditelja hrvatskog branitelja ili stradalnika Domovinskog rata, ili da je dijete roditelja civilnog invalida,


	6.
	Djeca iz  obitelji s troje i više djece

	4
	preslike rodnih listova ostale djece u obitelji,


	7.
	Djeca uzeta na uzdržavanje

	3
	Potvrda o uzdržavanju


	8.
	Djeca u godini prije polaska u školu

	2
	Rodni list djeteta


	9.
	Djeca roditelja koji primaju dječji doplatak 

	1
	Preslika važećeg rješenja o doplatku za djecu,  


	10.
	Djeca iz ostalih 
općina
	
	Za djecu koja imaju prijavljeno prebivalište izvan područja Općine Kalinovac – suglasnost nadležne općine/grada o sufinanciranju.  




    
Članak 15.
                   Upravno vijeće vrtića zadržava pravo donošenja Odluke o upisu djece za slučajeve koji nisu regulirani ovim Pravilnikom.

III. ZAVRŠNA ODREDBA   
Članak 16.
             Stupanjem na snagu ovog Pravilnika, prestaje važiti Pravilnik o upisu djece u Dječji vrtić Bubamara Kalinovac, Klasa:601-02/12-01/17, URBROJ:2137-69-12-01, od 14. lipnja 2012. godine
Članak 17.
Ovaj Pravilnik stupa na snagu danom donesene suglasnosti od osnivača i objavit će se na oglasnoj ploči Vrtića.
KLASA:601-02/16-01/ 65                                                                                                                                                                    URBROJ:2137-69-16-1
Kalinovac, 12. travnja  2016.
PREDSJEDNICA UPRAVNOG VIJEĆA:
                                                                                                                           

Suglasnost na Pravilnik o upisu djece u Dječji vrtić Bubamara Kalinovac, donesena je 25. travnja 2016. na 21. sjednici Općinskog vijeća Općine Kalinovac.
 KLASA:601-01/16-01/05, 
URBROJ:2137/21-01/02-16-1

